Sekst Empirik
Sekst Empirik (grčki Σέξτος ὁ Ἐμπειριϰός, Sékstos ho Empeirikós, latinski Sextus Empiricus), grčki filozof i liječnik (II. vijek.). Živio je u Rimu i Aleksandriji. Predstavnik skepticizma, što ga je utemeljio njegov učitelj Piron iz Elide, o kojem se pak zna posredno iz Sekstova spisa Pironove postavke (Πυρρώνειοι ὑποτυπώσεις), jer Piron nije ostavio pisana djela. Sekst Empirik poput Pirona smatrao je da se treba suzdržavati od izricanja sudova, jer je svakoj tezi moguće suprotstaviti antitezu. Ideje predočuju samo druge ideje, a svaki kriterij istine leži u krugu beskonačnog dokazivanja jedne istine drugom. Skepticizam je ograničio na teorijski svijet nauke pa je razlikovao apstraktna teologijska (teoretska) od religijskih (praktičnih i kulturno uslovljenih) vjerovanja. Svoje je postavke opširno iznio u spisu (vjerojatno u cijelosti nesačuvanom) Protiv znanstvenika (Πρὸς μαϑηματιϰούς, latinski Adversus Mathematicos), u 11 knjiga. Njegova su djela glavni izvor poznavanja antičkog skepticizma.